
(2) LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 6 : NOTE DIDATICHE 


Si presente chenti un document di Francesco Rota, Estension e redit censuari dal Dipartiment 
di Passarian, dal 1807, che al è une vore util par capi cuale che e jere la situazion sociál e 
economiche par articolazion di teritori dal Friùl ai prins dal Votcent. 

Division dal teritori 


* Mont: 
| Tramong 
Il Cjargne 
I Cjanál dal Fier 
IV Sclavanie ae diestre dal Nadison 
V Sclavanie ae campe dal Nadison 
VI Cuei 
* Plane: 

(5) LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 6 : ESTENSION E REDIT CENSUARI DAL DIPARTIMENT DI PASSARIAN 


MONT -1- Tramonc 


La situazion ca di noaltris clamade Tramong al somee che e cjapi la sò nomee dal salvadi e dai 
flums che si parin denant di cui che al jentre tra lis monts ae diestre dal Tiliment ... 


Scjarse e je inalore la popolazion e pocjis e raris a son lis cjasis. 


Ancje i Tramontins a àn il difiet de emigrazion, e a van a Vignesie a impleási tai servizis plui di 
fadie. A emigrin ancje lis feminis e a puartin chenci là la aghe ogni di tes fameis privadis. Ciert 
che a podaressin curà miei la pastorizie e i boscs, se si ur gjavàs ché di emigrà part dal an für 
di país, e se impen de cjavre a amassin di plui la piore. Ma intant cemüt proviodi a dáur di vivi? 

LEZION 6 : ESTENSION E REDIT CENSUARI DAL DIPARTIMENT DI PASSARIAN 


MONT - Il — Cjargne 1 


La republiche venite e veve simpri rivuart dai popui confinants: plui ancjemó dulà che la lór 
situazion e faseve di limit zelós cui dominis a confin. Des pocjis imposizions fondiariis che chest 
guvier al tirave, i sudits de mont no 'ndi paiavin nissune, e a jerin esentàts ancje di tantis tassis 
indiretis. No si considerave a chest pro la lór situazion grame tant che la difese che si spietavin 
cuintri lis sorpresis dal nemi, e lis agressions ostils. 


La emigrazion di chest popul e je massime, che plui di cussi no si pues. 

LEZION 6 : ESTENSION E REDIT CENSUARI DAL DIPARTIMENT DI PASSARIAN 


MONT - Il — Cjargne 2 


Un spirt particolár di industrie comerciál esercitade in Gjermanie, cuant che chenci là no jerin 
tantis legs finanziariis sul trafic, al deve ricjece a dutis lis fameis che a levin in chei país. A 
tornavin in Cjargne in ciertis dadis dal an e a metevin i bécs intes abitazions e intai cjasái di une 
proprietát che no somee proprie di ché situazion. A fasin di maravee i pais de Cjargne tes lór 
cjasis, che a somein tantis borgadis di citát. 


Di Invier cuasi ducj i oms a van für dal lór país e si sparnicin par dut il stát venit, e in tancj sits 
dal ream. A lavorin robis pe cjase di len: e une vore di lór a fasin i sartórs... Ma lis lór 
emigrazions ju disprivin ancje di une risorse bondante e continue che a varessin cu lis bestiis 
par vie dai passons gras, che al é plen chest País. 

eo LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 6 : ESTENSION E REDIT CENSUARI DAL DIPARTIMENT DI PASSARIAN 


Note sui emigrants de Cjargne 


In Cjargne a emigravin i cramárs, massime intes Gjermaniis, che a vendevin 
marcjanziis di ogni sorte, e, intal Friül e Venit, tiessidórs e sartórs. 

In Cjargne e rivavin forescj ma in particolár de Val Cjanál a fá i boscadórs e i asins 
a fà i fedárs. 

MONT - III - Cjanál dal Fier 


Il Cjanál dal Fier cussi clamát, che pe sò strade che e coreve dilunc dal Fele al passave il fier 
de Gjermanie in Italie, o che in ete plui antighe si lu gjavave des sós monts stessis, al é dut chel 
trat di monts che a soreli jevàt a fasin di confin ae Cjargne, scomencant de Mariane sore Damár 
fint a Pontebe, sul confin austro-venit a nord-est. [...] 


La popolazion no à chi tant ché di emigrà compagn che in Cjargne. Un tic e traficave cu la 
Gjermanie, cuant che e veve libertàt di fálu, ma e cjatave plui reon tal traspuart des marcjanziis 
che de Gjermanie a rivavin in Italie passant di chenti dutis, prin dal puart franc di Triest. 


[...] Mangját il cumierg de Gjermanie la popolazion e je impuaride une vore. Fintremai in ché 
volte a jerin siórs chei paisans, ancje cence agriculture e pastorizie, ma po a son deventáts 
disatîfs [...]. 


Di Mueg a son emigráts avonde zovins pe decjadence de fabriche di tiessüts dal Siór Linùs, 
stant che no savevin plui adatási a une vite stentade in agriculture e te pastorizie. 

LEZION 6 : ESTENSION E REDIT CENSUARI DAL DIPARTIMENT DI PASSARIAN 


MONT IV - Sclavanie ae diestre dal Nadison 


Cheste e je la uniche sezion che i siei abitants no emigrin ancje se puars. A àn pocjis ideis e 
pocjis bisugnis. No lavorin che par scugne, e a son propit cence spirt atîf e pront. Dome lis 
feminis a van a servi, stant che a son zovinis, tes citáts di chest Dipartiment. Nol sucét di rár 
che lis lór manieris scletis e prontis, cun dut che a son in contrast cu la stupidece dai umign, ur 
menin dongje vantags e matrimonis civîi; ma intant a 'ndi patis la cressite de popolazion lòr. 

MONT IV - Sclavanie ae campe dal Nadison 


| abitants di cheste sezion di monts ju considerin scláfs in gjenar tant che te sezion di prime. A 
son peró diferents intes usancis, e a fevelin dialet diferent cun dut che a vegnin chei e chei altris 
de marilenghe iliriche. Il Nadison al taie pal mieg la Sclavanie, cussi clamade [...] 


Ancje chescj popui a jerin cence lis gravecis reáls e personáls, gjavade la moldure, ma a vevin 
di mantigni la strade sore dite che e leve di Cividát a Cjaurét, di dulà che si cjate la vie 
comerciál tra la Carinzie e la contee di Gurize. 

Ancje chenti lis feminis a vegnin jü tes cjasis dai siórs a dá il lór servizi. Nancje i oms no son dal 
dut cence il spirt de emigrazion, stant che a àn un picul trafic de lór industrie particolár cu lis 
possadis di len che e dopre la int puare in cusine. 


Curiós po al è un altri gjenar di trafic che a fasin cu lis imagjins dai Santuts che a vegnin de 
Stamparie dal Remondini di Bassan. Che mi si permeti di di che nol é nuie di plui ordenari e 
indecent di chestis figuris intaiadis tal len [...]. Cun cheste marcjanzie a viazin in Ongjarie, e le 
vendin là vie cjare. 

LEZION 6 : ESTENSION E REDIT CENSUARI DAL DIPARTIMENT DI PASSARIAN 


MONT VI - Cuei 


Un trop di culinis piculis frutifaris, clamadis il Cuei in chesti Dipartiment, a stan da pit des monts 
clamadis de Sclavanie [...]. 


Il reziment des vîts al domande une vore lungje, nol lasse che e sei emigrazion dai abitants dal 
Cuei. Lis pomis che a madressin prin des blavis, stant che a dan a chestis tieris un prodot 
anticipát, a tegnin ancje chés il lavoradór sul cjamp, tirát dongje ancjemò de situazion plui 
buine. 

Planure ae diestre dal tiliment VII - Alte 


La part Alte de planure dal Dipartiment di Passarian, o sei la sezion pedemontane, e je une des 
plui ricjis. Dal sigùr e je plui morbide de Medie. De campe po e je plui morbide la ‘Alte e diestre 
dal Tiliment'. 


Ancje chenti e comande la male usance di emigrà. La int di chest distret e va a Vignesie a fà 
par plui i valisots su lis placis, e a servi i magazens di chei marcjáts. Tancj a àn la art clamade 
dai Teracárs. 

Planure ae diestre dal tiliment VIII - Mezane 


Se la part Alte e pedemontane di chest Dipartiment locade ae diestre dal Tiliment è je stade 
considerade tant che une porzion des plui morbidis de tiere furlane, no si pues di antant de só 
Mezane. 


La emigrazion e reste tra i siei abitants fin di chestis bandis. Chei a van a lavorá i orts e lis 
vignis tes isulis dal estuari venit, e intant a patissin lis tieris dal Friül, e a restin bandonadis lis 
tieris comunáls, cence che nissun a 'ndi gjavi profit. 


(Co) 
(e) 
e 
CN 
D 
o 
n 
U 
O 
[E 
5 
= 
18) 
< 
u 
O 
= 
a: 
IC 
Le) 
OU 
= 
>) 
(O) 
© 


Materiâi pe scuele (scuele secondarie di secont grât) 


Consorzi UNIVERSITARI DAL FRIÙL progjet Cognossince e promozion III - fonts statài Leg 482/99 


a cure dal prof. Adrian Cescje -2006 


LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 6 : ESTENSION E REDIT CENSUARI DAL DIPARTIMENT DI PASSARIAN 


For di Avoltri Tamau 
Sapad i ¿Paluce 
E 
Favsclèt Paulár EIS 7 
+ 


Emigrazion 9 O e 


| 
| 
Consorzi UNIVERSITARI 


Fontebe 


BUE 
Vile TEC 
I 


lero 


m 


Morbidece de tiere © ee © e 


Montagne 

I Tramonç 

II Cjargne 

III Cjanál dal fier 

IV Sclavanie ae diestre dal N. 
V Sclavanie ae campe dal N. 
VI Cuei 


Ae diestre dal Tiliment 


VII Alte 

VIII Mezane 

IX Basse lavorade 
X Basse di palút 
Ae campe dal Tiliment 
XI Alte 

XII Mezane 

XIII Basse lavorade 
XIV Basse di palût 


Materiài pe scuele (scuele secondarie di secont gràt) 
DAL FRIÓL 


progjet Cognossince e promozion III - fonts statài Leg 482/99 


e LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 6 : ESTENSION E REDIT CENSUARI DAL DIPARTIMENT DI PASSARIAN 


Planure ae diestre dal tiliment IX — Basse lavorade 1 
Plui morbide e sarà cheste Basse de Mezane e de Alte tant in blavis che in vins che pal fen. 


La popolazion contadine chenti no emigre. Dós a puedin sei lis resons de diversitát di mentalitát 
tai abitadórs furlans. | terens chenti ju à in proprietàt cuasi ducj la classe che no ju lavore. Anzit, 
par bocons une vore grancj a son di fameis venitis za patriziis. Chestis dal sigür no permetin 
che a sein bandonadis lis lór possessions in nissun moment dal an; e se chest al sucedés i 
colons no cjataressis altre tiere di lavorá. 

Planure ae diestre dal tiliment IX — Basse lavorade 2 


A puedin zovà ancjemò a fermá il contadin sui cjamps che al lavore la cualitát dal aiar e ce che 
al mangje. La atmosfere chenti e je pesante, cussi che e fás deventá la fibre plui rilassade e 
mancul disponude a sopuartà lis fadiis für di pais. Par prionte, stant che ancje chescj a mangjin 
simpri polente, ché e ten plui umiditát dal sorc nassùt prin. A bramin po ancje plui che inaltrò lis 
cjars, e il vin, e pes primis a consumin une vore animái dumiestis, e cjar purcine. 


Ma par tant che e sei plui morbide la tiere, e che i lavoradórs a vein plui miecs di sussistence, a 
son dalós parimentri e pucefadie. Lis tieris dal vér a son masse pesantis e par cheste reson plui 
dificilis di lavorá. 


In gjenar il colon al é lozát mál, e in abitazions masse stretis. Se a fossin moltiplicadis lis cjasis 
di campagne, se si judàs cussi l'incressi de popolazion, se e fos plui numerose la popolazion 
bovine, in gracie dai sfuarcs indopleáts par vie dai bracs di vore moltiplicáts, dal sigür chest 
Dipartiment al podarés sei miór. Ma dut chest al domande chei capitái che no ducj i proprietaris 
a puedin vé. 

Planure ae diestre dal tiliment X — Basse dal palùt 
Cheste sezion par cumó no presente altri redit che chel di un prodot di palùt. 
Tes musis misaris di chei pócs abitants, tai lór cuarps sglonfs si viót la umiditát ecessive che ju 


scjafoie. Si strissinin cence fuarce e lis malatiis endemichis e lis fieris che no molin ju assaltin 
tes stagjons plui buinis des voris dai cjamps, e ur gjavin la vite te etàt virîl plui floride. 

Planure ae campe dal tiliment XI — Alte 


Cun dut che cheste sezion e cjapi dute la tiere che lis plois montanis a menin jü des monts che 
a stan a pene sore ché no je cussi morbide tant che la Alte ae diestre dal Tiliment. 


La emigrazion e je mancul amade che di altris bandis, ma ancje se difondude póc, dut cás e je 
salacor plui preiudiziál che di chés altris bandis. Chei di Buie e di Dartigne a van massime in 
Ongjarie a lavorá i formadis di chel ream biel gras, e a insacá la cjar purcine. 

A podaressin nudrî pioris e vé formadis straordenaris e gjavá cussì ai forescj il cumierg di chest 
prodot. A podaressin po ancje arlevà i purcits, e manda là vie la cjar preparade, cemút che al 
fás il Dipartiment dal Bachiglione cu lis nestris sedis. 

La stagjon che chescj abitants le passin in Ongjarie e je ché des voris di preparazion des tieris, 
e dal reziment des vits. Altris di altris comuns a van ancjemò a Triest a fà i muredòrs e i 
marangons. Chei dal circondari dal comun di Sant Denél a van in Istrie, par rezi chés vîts, che il 
lór vin puartát in chest Dipartiment al sbasse il comsum dal nestri; di chest inalore un discapit 
dopli. Noaltris in sumis si din di fà bessói par jessi sioperáts e puars intant che cu la nestre vore 
a cressin e si inricjissin chei altris. 

Planure ae campe dal tiliment XII - Mezane 


Ancje in cheste sezion a son estensions clamadis comugnái che a son tant sterpis che la 
armente e cjate cun fadie ce mangjà une jerbe magre, e inmò scjarse. A mancjin lis vits, lis 
cjarandis e i implants che a coventin: i canài a son fats cence criteri e a somein fats par sassinà 
il cjamp e lis stradis publichis. 


Nissune industrie e nissune ativitát nol cjape il lavoradór. A son rárs ancje i possidents che a 
amin la agriculture in chest Dipartiment. Intant si crót che il no volé al stedi dut intal colon, cuant 
che in chest a paronin plui l'aviliment e la miserie. 


La emigrazion dai contadins di cheste sezion ju mene a Rome e a Triest. A Rome a cjapin 
implei te panificazion e a Triest tes arts mecanichis. Ma une osservazion costante e ripetude e 
dimostre che ancje di cheste bande dal Dipartiment che i lúcs plui puars e lis campagnis 
mancul lavoradis a son là che a son bandonáts dai siei abitants par un vuadagn malsigür. 

Planure ae campe dal tiliment XIII — Basse lavorade 
La Basse a campe dal Tiliment e je la plui morbide e ricje di chest Dipartiment. 


La emigrazion chenti almancul no parone. Il reziment di une cuantitát di vits salacor masse 
grande e cjape il colon dut l'Invier. 

Planure ae campe dal tiliment XIV — Basse dal palùt 


La Basse paludose za venite ae campe dal Tiliment e je di estension picule, par vie che la linie 
maiór di chest litorál al jere di apartignince austriache. 


Marie Taresie sovrane di Austrie e ordenà la scavazion di grancj fossái fasint costruî 
vuampadoriis che a servivin di scolament e di bariere intune ae introduzion di aghis di már. A 
forin inalore viertis ancjemò chés tieris, e la lór morbiditàt grande e sburtà ancjemò plui i 
lavoradòrs a tignî suts chei terens, che a tornarin cun bondance la fadie spindude. 


No fo cussi tes tieris venitis. Il guvier nol cjapà sù mai atenzion pe agriculture furlane, e se nol 
fos stàt pes plenis dal Tiliment no varessin bonificàts in part i palùts de Tisane. 


La sò situazion e je la plui distante dai Dipartiments italics, e la sò mancjance di canài a fasaran 
simpri chest país il plui puar se nol rivarà a tirà sù lis sós produzions, ven a stái a tirá sù la 
agriculture, il cumierg e la industrie. 

LEZION 6 : VERIFICHE A MIEC CUISTIONARI 


? DOMANDIS: 
+ Cuálisal il contest storic european dai agns che Rota al met ju la sò relazion? 


+ Cuál isal il contest storic gjeopolitic dal Friúl dai agns che Rota al met ju la sò 
relazion? 


+ Cuale division teritoriál par sezions fasial Rota (da indicazions gjeografichis e 
dissegne su la cjartute lis zonis)? 


O 
O 
O 
N 
U 
© 
Uu 
9 
O 
e 
© 
= 
© 
< 
uc 
O 
L 
a 
© 
TD 
o 
L 
= 
O 
(o 


Materiài pe scuele (scuele secondarie di secont gràt) 


Consorzi UNIVERSITARI DAL FRIÙL progjet Cognossince e promozion III - fonts statài Leg 482/99 


€ LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 6 : NOTE DIDATICHE 


+ Dai elements che Rota al cjape in considerazion de liste ca sot, decit il pés che ur da: 


> gjeografics morfologjics ABCDE 
> ativitáts economichis de popolazion/gjenars des voris ABCDE 
> rapuarts di proprietát de tiere ABCDE 
> produtivitàt de economie praticade ABCDE 
> remunerazion dal lavór e sodisfazion de bisugnis ABCDE 

(Co) 

S > mobilitàt de vore/emigrazion ABCDE 

| 

in > sieltis politichis di guvier ABCDE 

[0] 

O 

S > valutazion e denunzie di responsabilitáts politichis di guvier ABCDE 

5 

È > valutazion e denunzie di responsabilitáts sociáls di classis proprietariis ABCDE 

(©) 

a 

E 

© A: par dutis lis sezions D: in forme esplicite e direte 

o B: in dutis lis sezions che si presente E: in forme implicite, a pene indicade 

© 


C: dome par cualchi sezion 

? DOMANDIS: 


+ In ce sezions comparissie la emigrazion? Cualis sono lis direzions de emigrazion, par ce 
mistîrs pes diviersis sezions ? 


Sezion Denominazion Mistîr Destinazion 
Sezion I Tramonç 
Sezion II Cjargne 


Sezion III Cjanál dal Fier 
Sezion V Sclavanie a çampe Natison 

Sezion VII Diestre Tiliment, Alte 

Sezion VIII 


Sezion IX Diestre Tiliment, Base lavorade 

Sezion X Diestre Tiliment, Basse dal palút 


Sezion XI Campe Tiliment, Alte 


Sezion XII Campe Tiliment, Mezane 
Sezion XIII | Campe Tiliment, Base lavorade 


Sezion XIV | Campe Tiliment, Basse dal palût 

? DOMANDIS: 
# Ce tipologjie di causis de emigrazion e de miserie daial Rota? 
+ Ce judizi daial de classe parone? 


+ Pe emigrazion, prevalino indicazions di causis naturáls e di fatalisim storic, o 
sociáls politichis? O sono di pés compagn? 


+ Pe emigrazion, prevalino lis responsabilitáts des classis paronis o de culture de 
int? O sono di pés compagn ? 

